**Техничка спецификација за набавка на услуги за:**

**Изработка на on-line продавница за промоција и продажба на производи од жените кориснички на програмата.**

1. **Главна цел**

On-line продавницата за е-трговија е предвидено да биде изработена со цел да овозможи на жените претприемачки и учеснички во проектот зголемување на пристапот до постоечките и новите пазари на регионално ниво. On-line продавницата ќе им овозможи на жените претприемачки да се вклучат во малопродажни услуги на е-трговија и е-продажба и да можат да ги понудат производите на поширок пазар во прекуграничниот регион, како и да ги промовираат своите производи и услуги на национално ниво во двете земји.

Активноста ќе опфати дизајн, изработка и етаблирање на веб апликација како еден вид софтверско решение со одреден изглед и функционалности, како и нејзино тековно администрирање и одржување, но и сите теренски активности поврзани со полнење со податоци, избор на производи, фотографирање на производите, подготовка на описот на производот и подготовка на податоци за истиот итн., а потоа и превод на направените описи на албански и англиски јазик. Активноста ќе опфати и дел на промоција на оn-line продавницата во пошироката јавност.

1. **Специфичен опис на услугата**

On-line продавницата треба да биде базирана на отворена платформа, како би можела да обезбеди пристап на сите или да понуди администратор кој ќе им помогне на жените како подобро да ги изложат своите производи. Истата треба да биде изработена со модерен, привлечен и иновативен дизајн. Истата, треба да биде интерактивна и да ги овозможи сите услуги во врска со малопродажба на производите на жените претприемачки. On-line продавницата ќе биде организирана како пазарно ориентирана активност, така што ќе понуди можност за нарачка и купување со можност за електронско плаќање по избор на купувачот. Условите за дистрибуција и достава ќе бидат решени во согласност со постоечките системи за достава и во соработка со некоја од компаниите за транспорт и достава кои ќе ги предложи понудувачот.

Се планира дека минимум околу 25 жени од кои половината од регионот на Елбасан, а половината од регионот на Полог ќе земат соодветно учество. Тие можат да понудат по 2- 5 производи, а по потреба и повеќе со некој лимит од максимум 10 производи по производител. За таа цел ќе биде потребно секоја од овие 25 учеснички да се посетат и утврдениот број на производи да бидат професионално фотографирани, како и да се даде соодветен опис на производите. Овој дел од работата е исто така предвиден во рамки на предвидениот буџет. Сите описи треба да бидат направени на 3 јазици – македонски, албански и англиски за да се даде можност за поширока промоција во рамки на регионот. Самата дистрибуција и доставата се предвидуваат посебно за секој од преку-граничните региони во Албанија и Македонија на национална основа

За дел од производите или услугите кои ги нудат жените од преку-граничниот регион, посебно оние кои нудат само услужна дејност од областа на козметика, убавина, угостителство или сл. оn-line продавницата ќе служи како каталог за поширока промоција на услуги на бизнисите опфатени во овој проект. За овој дел од жените учеснички во програмата ќе се понудат соодветни кратки профили за поширока промоција на бизнисот. На тој начин, on-line продавницата ќе комбинира помеѓу понуда на производи и услуги за промоција и продажба согласно производите и услугите кои ги нудат жените во рамки на својата дејност.

1. **Јазик**

Оn-line продавницата треба да подржува три јазици – македонски, албански и англиски. Вклучително и описите на производите и сите содржини треба да бидат подготвени на овие три јазици. Изборот на јазикот треба да биде јасно видлива икона, која ќе биде поставена на горниот навигациски панел од десната страна. Целиот текст во веб апликацијата, вклучувајќи и статични навигациски делови, потребно е да биде претставен на јазикот кој е избран. Воедно, корисникот на веб апликацијата, треба да има можност за промена на јазикот на прегледување во секое време. Целокупниот превод на сите содржини на on-line продавницата на трите јазици ја обезбедува понудувачот и истата ќе ја вкалкулира во склопот на финансиската понуда.

1. **Функционалности на веб апликацијата**

On-line продавница треба да овозможи пребарување и прелистување на податоци и слики, како и линкови до неколку институции важни за малопродажба на производите во двете земји. Графичките визуелизации на веб апликацијата треба да бидат визуелно привлечни со употреба на бои и 3Д апликации. Веб апликацијата за on-line продавница треба да има лесен пристап и пребарување на податоци по производител, дејност, категорија на производи и сл. и да обезбеди брз преглед и прелистување на слики. Иста треба да биде прилагодена за користење на преносен компјутер или мобилен телефон. н.

Се бара целата веб апликација да биде соодветно издвоена како посебна платформа на производи кои се создадени во рамки на женско претприемништво во прекуграничниот регион. Производителот се бара да биде кратко опишан и профилиран, но производите треба да бидат и соодветно поврзани и интегрирани според сите претходно наведени категории важни за една on-line продавница – дејност, вид и категорија на производи итн. Веб апликацијата задолжително треба да понуди можност производот може да се нарача, како и можност да се плати преку соодветна платежна картичка. Сите услови и трошоци поврзани со дистрибуција и транспорт треба да видат јасно и видливо издвоени/наведени.

Секој потенцијален понудувач е слободен да дополни со дел на функционалности поврзани со посетеност, нарачки и продажба по региони, по дејност, според категории производи, по производители и да препорача друг вид следење и аналитика.

1. **Администрирање и управување со веб апликацијата**

Добавувачот ќе треба да го предложи начинот на кој ќе се управува со веб апликацијата и кои улоги ќе имаат корисниците на истата (администратор, уредувач, итн.) со можност да се обезбеди платен администратор за период од минимум 2 години и истиот да се вклучи во финансиската понуда. По завршување на периодот од 2 години, понудувачот ќе има обврска да им овозможи на жените претприемачки слободен пристап и прикачување на слики од нови производи, како и уредување на истите.

1. **Хостирање и безбедносни побарувања**

Добавувачот треба да обезбеди хостирање на веб апликацијата од минимум 2 години од поставување на веб апликацијата за користење, кај овластен провајдер кој ги задоволува основните барања за безбедност, како и да бидат преземени соодветни мерки за заштита од неовластен пристап.

1. **Документација и обука на крајните корисници**

Избраниот добавувач има обврска до денот на прифаќање на крајното решение да изврши обука на корисниците на веб апликацијата и изработка на кратко упатство во кое ќе биде објаснето користењето на веб апликацијата за постоечките и нови корисници. Исто така, добавувачот треба да достави и целосна документација за веб апликацијата, со што ќе овозможи самостојно и независно дополнување или дополнително промена на конфигурацијата на веб апликацијата, без интервенција на добавувачот. Добавувачот има обврска да ја достави целокупната оригинална документација за изработка на веб апликацијата (изворен код) на решението, развиен посебно за потребите на оваа набавка, односно авторските права за веб апликацијата.

1. **Гарантен период, одржување и промоција на веб апликацијата**

Гарантниот период за безпрекорно функционирање на веб апликацијата треба да биде минимум 2 година. Гарантниот период започнува да тече со финално прифаќање на веб апликацијата (потпишување на документ за прифаќање). Добавувачот треба да ги обезбеди и отстрани сите дополнителни грешки кои ќе се појават во текот на гарантниот период.

Добавувачот ќе биде одговорен и за организација на две кампања за промоција на on-line продавницата. Се очекува да достави краток планот за промоција со опис на активностите за промоција. Истиот може да содржи, кратка реклама, видео, постери, или сл. визуелни средства за промоција на дел од социјалните мрежи. Кампањите се предвидени на тој начин што едната ќе се започне веднаш по изработката и прифаќањето на веб апликацијата со сите нејзини функционалности и една по 5 месеци од изработката.

1. **План за одржливост и пренос на сопственоста**

Веб апликацијата за on-line продавница, по изработката и предавање на целата документација во врска со истата ќе премине во сопственост на ЦУП. ЦУП го задржува правото да одлучи дали и на кого ќе ја пренесе сопственоста на on-line продавница во интерес на подобра одржливост и функционалност.

**Пропратна документација**

**1. Портфолио на компанијата или здружението** – опис по слободен избор

**2. Листа со референци со краток опис на слични задачи во претходните 3 години**

|  |  |
| --- | --- |
| *Понудувач* |  |

|  |  |  |
| --- | --- | --- |
|  | Договор бр.: |  |
| 1. | Назив на договорот: |  |
| 2. | Име на набавувачот: |  |
| 3. | Опис на проектот од иста или слична природа или изработка на слични апликативни решенија: |  |
| 4. | Вредност на договорот: |  |
| 4. | Други податоци (ако е релевантно) |  |

*(За секој договор се пополнува дополнителна табела, не се доставуваат пропратни документи)*

**3. Предлог дизајн/идејно решение за on-line продавницата и издвоени/наведени карактеристики и функционалности** (отпечатено, со можност и за линк до предлог дизајнот)

**4. План за промоција на on-line продавницата** (краток опис на максимум 1 страница)

**5. Примероци на претходно изготвени промо и фото материјали** – доставени претходно изработени материјали – по избор – отпечатено или со линкови до објавените материјали

**6. Финансиска понуда со спецификација со цени** (издвоена во посебен плик)

Датум \_\_\_\_ \_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Бр. | Опис на производ/услуга | Количина | Единечна цена во нето износ МКД (без ДДВ)\* | Вкупна цена во нето износ МКД (без ДДВ ) |
| 1. | Изработка на една веб апликација за on line продавница | 1 |  |  |
| 2. | Хостирање, тековно администрирање и управување (2 години) | 2 |  |  |
| 3. | Фотографирање и собирање на податоци (за максимум 25 жени кориснички од регионот на Полог и Елбасан и поширокиот прекуграничен регион ) | 25 |  |  |
| 4. | Подготовка на описот на производи и превод на описите на 3 јазици на мк, алб и анг јазик (за просечно 5 производи по производителка – вкупно 125 производи) | 125 |  |  |
| 5. | Промоција на on-line продавница (вкупно 2 промоции) | 2 |  |  |
| **ВКУПНО** | | |  |  |

*\* Ве молиме да забележите дека проектот е ослободен од ДДВ и поради тоа цената се бара како нето износ*;

Вкупна цена \_\_\_\_\_\_\_\_\_\_\_\_\_\_\_\_ \_\_\_\_\_\_\_\_Со зборови \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Понудувач \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Потпис и печат